CELEX: 32007R0628
Language: mt
Date: 2007-06-06 00:00:00
Title: Regolament tal-Kummissjoni (KE) Nru 628/2007 tas- 6 ta’ Ġunju 2007 li jistabbilixxi r-rifużjonijiet ta’ l-esportazzjoni fil-qafas tas-sistemi A1 u B fis-settur tal-frott u l-ħaxix (tadam, larinġ, lumi, għeneb tal-mejda u tuffieħ)

7.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 145/7
            
         REGOLAMENT TAL-KUMMISSJONI (KE) Nru 628/2007
   tas-6 ta’ Ġunju 2007
   li jistabbilixxi r-rifużjonijiet ta’ l-esportazzjoni fil-qafas tas-sistemi A1 u B fis-settur tal-frott u l-ħaxix (tadam, larinġ, lumi, għeneb tal-mejda u tuffieħ)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex (1), u partikolarment l-Artikolu 35(3), it-tielet subparagrafu tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1961/2001 (2) stabbilixxa r-regoli dettaljati għall-implimentazzjoni għar-rifużjonijiet ta’ l-esportazzjoni tal-frott u tal-ħaxix.
            
         
               (2)
            
            
               Skond l-Artikolu 35(1) tar-Regolament (KE) Nru 2200/96, safejn ikun meħtieġ biex tkun tista’ ssir esportazzjoni ekonomikament sinifikanti, il-prodotti esportati mill-Komunità jistgħu jkunu suġġetti għal rifużjoni ta’ l-esportazzjoni, billi jitqiesu l-limiti li jirriżultaw mill-ftehimiet konklużi skond l-Artikolu 300 tat-Trattat.
            
         
               (3)
            
            
               Skond l-Artikolu 35(2) tar-Regolament (KE) Nru 2200/96, jaqbel li jkun żgurat li l-flussi kummerċjali li diġà nibtu minħabba l-għoti ta’ rifuzjonijiet ta’ l-esportazzjoni ma jkunux imxekkla. Għal dan il-għan, u minħabba n-natura staġjonali ta’ l-esportazzjonijiet tal-frott u l-ħaxix, il-kwantitajiet għandhom jiġu stabbiliti prodott bi prodott, fuq il-bażi tan-nomenklatura tal-prodotti agrikoli għar-rifużjonijiet ta’ l-esportazzjoni stabbilita fir-Regolament tal-Kummissjoni (KEE) Nru 3846/87 (3). Dawn il-kwantitajiet għandhom jitqassmu filwaqt li jitqies li l-prodotti kkonċernati ftit jew wisq jeħżienu.
            
         
               (4)
            
            
               L-Artikolu 35(4) tar-Regolament (KE) Nru 2200/96 jistipula li r-rifużjonijiet għandhom ikunu stabbiliti billi jittieħed kont tas-sitwazzjoni li tkun teżisti u x-xejriet futuri fir-rigward, minn naħa, tal-prezzijiet u tad-disponibbiltà fis-suq tal-Komunità tal-frott u l-ħaxix, u min-naħa l-oħra, tal-prezzijiet eżistenti fil-kummerċ internazzjonali. Barra minn hekk, jeħtieġ jitqiesu wkoll l-ispejjeż tat-tqegħid fis-suq u tat-trasport, kif ukoll ta’ l-aspett ekonomiku ta’ l-esportazzjonijiet proposti.
            
         
               (5)
            
            
               F’konformità ma’ l-Artikolu 35(5) tar-Regolament (KE) Nru 2200/96, il-prezzijiet fis-suq tal-Komunità huma stabbiliti billi jitqiesu l-prezzijiet eżistenti li jkunu l-aktar favorevoli mil-lat ta’ l-esportazzjoni.
            
         
               (6)
            
            
               Is-sitwazzjoni tal-kummerċ internazzjonali u r-rekwiżiti speċifiċi ta’ ċerti swieq jistgħu jagħmlu d-differenzjazzjoni tar-rifużjoni neċessarja għal prodott partikolari, skond id-destinazzjoni tal-prodott ikkonċernat.
            
         
               (7)
            
            
               It-tadam, il-larinġ, il-lumi, l-għeneb tal-mejda, u t-tuffieħ tal-kategoriji Extra, I u II ta’ l-istandards Komunitarji għat-tqegħid fis-suq, attwalment jistgħu jkunu esportazzjonijiet ekonomikament sinifikanti.
            
         
               (8)
            
            
               Bil-għan li r-riżorsi disponibbli jintużaw fl-iktar mod effikaċi possibbli, u filwaqt li titqies l-istruttura ta’ l-esportazzjonijiet tal-Komunità, jaqbel li r-rifużjonijiet ta’ l-esportazzjoni jkunu stabbiliti skond is-sistemi A1 u B.
            
         
               (9)
            
            
               Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni tal-frott u l-ħxejjex friski,
            
         ADOTTAT DAN IR-REGOLAMENT:
   Artikolu 1
   1.   Għas-sistema A1, ir-rati tar-rifużjoni, il-perjodu għat-tressiq ta’ l-applikazzjonijiet għar-rifużjoni, u l-kwantitajiet permessi għall-prodotti kkonċernati huma stabbiliti fl-Anness. Għas-sistema B, ir-rati indikattivi tar-rifużjoni, il-perjodu għat-tressiq ta’ l-applikazzjonijiet għal-liċenzji, u l-kwantitajiet permessi għall-prodotti kkonċernati huma stabbiliti fl-Anness.
   2.   Il-liċenzji maħruġa għal raġunijiet ta’ għajnuna alimentari, imsemmija fl-Artikolu 16 tar-Regolament tal-Kummissjoni (KE) Nru 1291/2000 (4), ma għandhomx jingħaddu mal-kwantitajiet elenkati fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fil-24 ta’ Ġunju 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta’ Ġunju 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 268, 9.10.2001, p. 8. Ir-Regolament kif emendat l-aħħar bir-Regolament (KE) Nru 548/2007 (ĠU L 130, 22.5.2007, p. 3).
   
      (3)  ĠU L 366, 24.12.1987, p. 1. Ir-Regolament kif emendat l-aħħar bir-Regolament (KE) Nru 532/2007 (ĠU L 125, 15.5.2007, p. 7).
   
      (4)  ĠU L 152, 24.6.2000, p. 1. Ir-Regolament kif emendat l-aħħar bir-Regolament (KE) Nru 1913/2006 (ĠU L 365, 21.12.2006, p. 52).
   
      ANNESS
      TAR-REGOLAMENT TAL-KUMMISSJONI TAS-6 TA’ ĠUNJU 2007 LI JISTABBILIXXI R-RIFUŻJONIJIET TA’ L-ESPORTAZZJONI FIS-SETTUR TAL-FROTT U L-ĦAXIX (TADAM, LARINĠ, LUMI, GĦENEB TAL-MEJDA, U TUFFIEĦ)
      
                  Kodiċi tal-prodott (1)
                  
               
               
                  Destinazzjoni (2)
                  
               
               
                  Sistema A1
                  Perijodu għall-applikazzjoni għar-rifużjoni: mill-24.6.2007 sal-24.10.2007
               
               
                  Sistema B
                  Perijodu għat-tressiq ta’ l-applikazzjonijiet għal-liċenzji: mil-1.7.2007 sal-31.10.2007
               
            
                  Rata tar-rifużjoni
                  (EUR/tunnellata)
               
               
                  Kwantitajiet permessi
                  (t)
               
               
                  Rata tar-rifużjoni indikattiva
                  (EUR/tunnellata netta)
               
               
                  Kwantitajiet permessi
                  (t)
               
            
                  0702 00 00 9100 
               
               
                  A00 
               
               
                  20 
               
               
                   
               
               
                  20 
               
               
                  1 667 
               
            
                  0805 10 20 9100 
               
               
                  A00 
               
               
                  26 
               
               
                   
               
               
                  26 
               
               
                  10 000 
               
            
                  0805 50 10 9100 
               
               
                  A00 
               
               
                  50 
               
               
                   
               
               
                  50 
               
               
                  5 000 
               
            
                  0806 10 10 9100 
               
               
                  A00 
               
               
                  13 
               
               
                   
               
               
                  13 
               
               
                  11 667 
               
            
                  0808 10 80 9100 
               
               
                  F04 , F09 
               
               
                  22 
               
               
                   
               
               
                  22 
               
               
                  26 667 
               
            
                  0809 30 10 9100 
                  0809 30 90 9100 
               
               
                  F03 
               
               
                  12 
               
               
                   
               
               
                  12 
               
               
                  11 667 
               
            
         (1)  Il-kodiċijiet tal-prodotti huma definiti fir-Regolament tal-Kummissjoni (KEE) Nru 3846/87 (ĠU L 366, 24.12.1987, p. 1), kif emendat.
      
         (2)  Il-kodiċijiet tad-destinazzjonijiet serje “A” huma definiti fl-Anness II tar-Regolament (KEE) Nru 3844/87.
      Id-destinazzjonijiet l-oħra huma definiti kif ġej:
      
                  F03
               
               
                  :
               
               
                  Id-destinazzjonijiet kollha għajr għall-Iżvizzera.
               
            
                  F04
               
               
                  :
               
               
                  Ħong Kong, Singapor, il-Malasja, Sri Lanka, l-Indoneżja, it-Tajlandja, it-Tajwan, il-Papwa Ginea l-Ġdida, il-Laos, il-Kambodja, il-Vjetnam, il-Ġappun, l-Urugwaj, il-Paragwaj, l-Arġentina, il-Messiku, il-Kosta Rika.
               
            
                  F09
               
               
                  :
               
               
                  Id-destinazzjonijiet li ġejjin:
                  
                              —
                           
                           
                              in-Norveġja, l-Iżlanda, il-Groenlandja, il-Gżejjer Faeroe, l-Albanija, il-Bożnja u Ħerzegovina, il-Kroazja, l-eks Repubblika Jugoslava tal-Maċedonja, is-Serbja u Montenegro, l-Armenja, l-Ażerbajġan, il-Belarus, il-Ġeorġja, il-Każakstan, il-Kirgistan, il-Moldova, ir-Russja, it-Taġikistan, it-Turkmenistan, l-Użbekistan, l-Ukrajna, l-Għarabja Sawdita, il-Baħrejn, il-Qatar, l-Oman, l-Emirati Għarab Magħquda (Abu Dhabi, Dubai, Sharjah, Ajman, Umm al Qalwain, Ras al Khaimah, Fujairah), il-Kuwajt, il-Jemen, is-Sirja, l-Iran, il-Ġordan, il-Bolivja, il-Brażil, il-Veneżwela, il-Perù, il-Panama, l-Ekwador u l-Kolombja,
                           
                        
                              —
                           
                           
                              il-pajjiżi u t-territorji ta' l-Afrika għajr għall-Afrika ta' Isfel,
                           
                        
                              —
                           
                           
                              id-destinazzjonijiet elenkati fl-Artikolu 36 tar-Regolament tal-Kummissjoni (KE) Nru 800/1999 (ĠU L 102, 17.4.1999, p. 11).